paragraph_text: Type 98 je u operativnu uporabu ušao 1999. godine. Iako se može rabiti i s ramena vojnika, zbog ukupne mase veće od devet kilograma razvijeno je tronožno postolje. Projektil namijenjen protuoklopnoj borbi ima tandem kumulativnu bojnu glavu. Usprkos promjeru od 120 mm, službeni izvori navode da mu je probojnost samo 800 mm čeličnog oklopa zaštićenog eksplozivno reaktivnim oklopom, što je više nego dovoljno da uništi sva oklopna vozila osim najsuvremenijih zapadnih tenkova. Maksimalni domet mu je 1800 metara prilikom korištenja HE rakete.